ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԳՆՈՒՄՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Գնումների մասին» Հայաստանի Հանրապետության 2016 թվականի դեկտեմբերի 16-ի ՀՕ-21-Ն օրենքի (այսուհետ` Օրենք) 2-րդ հոդվածի՝

1) 1-ին մասը լրացնել հետևյալ բովանդակությամբ 10.1-ին կետով.

 «10.1) որակավորման ապահովում՝ սույն օրենքով նախատեսված դեպքերում հրավերով սահմանվող որակավորման չափանիշներին փոխարինող ապահովման միջոց.»:

2) 1-ին մասի 15-րդ կետից հանել վերջին նախադասությունը:

**Հոդված 2.** Օրենքի 5-րդ հոդվածի 1-ին մասի՝

 1) 5-րդ կետը շարադրել հետևյալ խմբագրությամբ.

«պետություն-մասնավոր գործընկերության գործարքների կնքման նպատակով կազմակերպվող գնման գործընթացների առանձնահատկությունները.».

2) 16-րդ կետն ուժը կորցրած ճանաչել.

3) 17-րդ կետը հետևյալ խմբագրությամբ. «ըստ գնման ձևերի՝ հրավերով մասնակիցներին ներկայացվող հայտի, պայմանագրի և որակավորման ապահովման ձևին և չափին ներկայացվող պահանջները.».

4) լրացնել հետևյալ բովանդակությամբ 18-րդ և 19-րդ կետերով.

«18) որակավորման ապահովման պայմանի կիրառման դեպքերը.

 19) միջազգային պայմանագրերով նախատեսված ֆինանսական միջոցների հաշվին կատարվող գնումների առանձնահատկությունները.»:

**Հոդված 3.** Օրենքի 6-րդ հոդվածի 1-ին մասի՝

1) 2-րդ կետն ուժը կորցրած ճանաչել.

2) 4-րդ կետը շարադրել հետևյալ խմբագրությամբ.

«որոնց վերաբերյալ հայտը ներկայացվելու օրվան նախորդող երեք տարվա ընթացքում առկա է օրենքով սահմանված կարգով կայացված վարչական ակտ` անբարեխիղճ մրցակցության, հակամրցակցային համաձայնության կամ գերիշխող դիրքի չարաշահման համար.».

3) 5-րդ կետը լրացնել հետևյալ բովանդակությամբ նոր նախադասություն.

«Սույն կետով նախատեսված պայմանը չի գործում միջազգային պայմանագրերով նախատեսված միջոցների հաշվին կատարվելիք գնման գործընթացների նկատմամբ:».

4) 6-րդ կետի`

4.1) ա. ենթակետում «դադարեցմանը» բառից հետո ավելացնել «և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորան ապահովման գումարը,» բառերը.

4.2) բ. ենթակետը շարադրել հետևյալ խմբագրությամբ. «որպես ընտրված մասնակից հրաժարվել կամ զրկվել է պայմանագիր կնքելու իրավունքից,».

4.3) գ. ենթակետն ուժը կորցրած ճանաչել.

5) 2-րդ կետը շարադրել հետևյալ խմբագրությամբ. «Սույն հոդվածի 1-ին մասի 6-րդ կետում նշված ցուցակը, այդ թվում՝ ռուսերեն, վարում և հրապարակում է լիազորված մարմինը: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա այն ստանալու օրվանից 5 աշխատանքային օրվա ընթացքում: Ընդ որում, սույն մասում նշված պատճառաբանված որոշումը պատվիրատուի ղեկավարը կայացնում և ներկայացնում է լիազորված մարմնին սույն հոդվածի 1-ին մասի 6-րդ կետում նշված հիմքն ի հայտ գալու օրվանից 5 աշխատանքային օրվա ընթացքում: Մասնակիցը նշված ցուցակում ընդգրկվում է ներառվելու օրվան հաջորդող օրվանից երկու տարի ժամկետով:»:

**Հոդված 4.** Օրենքի 10-րդ հոդվածի՝

 1) 1-ին մասում լրացնել հետևյալ բովանդակությամբ նոր նախադասություն.

«Սույն մասի պահանջը չի տարածվում սույն օրենքի 23-րդ հոդվածի կիրառմամբ կազմակերպվող գնման գործընթացի նկատմամբ, բացառությամբ Հայաստանի Հանրապետության կառավարության կողմից սահմանված դեպքերի:».

2) 3-րդ մասը շարադրել հետևյալ խմբագրությամբ.

«Անգործության ժամկետն առնվազն 10 օրացուցային օր է:».

3) 5-րդ մասում «ժամկետում» բառից հետո հանել «որևէ մասնակից գնումների հետ կապված բողոքներ քննող անձին» բառերը:

**Հոդված 5.** Օրենքի 11-րդ հոդվածի 1-ին մասում «Պատվիրատուն» բառից առաջ ավելացնել «Եթե գնման գինը գերազանցում է գնումների բազային միավորը, ապա» բառերը:

**Հոդված 6.** Օրենքի 12-րդ հոդվածը շարադրել հետևյալ խմբագրությամբ.

**Հոդված 12. Պատվիրատուի և մասնակցի հակաօրինական գործողությունների հետևանքները**

1. Գնման գործընթացի շրջանակում պատվիրատուի և մասնակցի հակաօրինական արարքներն առաջացնում են օրենքով սահմանված պատասխանատվություն:

2. Եթե հայտնաբերվում է մասնակցի կամ նրա ղեկավար մարմնի ներկայացուցչի գնման գործընթացի շրջանակներում հակաօրինական արարք, ապա դրա ի հայտ գալու օրը պատվիրատուն այդ մասին գրավոր տեղեկացնում է իրավապահ մարմիններին:

**Հոդված 7.** Օրենքի 14-րդ հոդվածի 1-ին մասում «հայերեն» բառից հետո ավելացնել «և ռուսերեն» բառերը, «անգլերեն» բառից հետո հանել «և ռուսերեն» բառերը:

**Հոդված 8.** Օրենքի 15-րդ հոդվածի՝

1) 2-րդ մասում «ծրագրային,» բառից հետո ավելացնել «կապի ծառայությունների, անվտանգության սարքերի և սարքավորումներ, ներառյալ դրանց սպասարկման,» բառերը.

2) 4-րդ մասում հանել «եթե օրենքով կամ համայնքի ավագանու որոշմամբ այլ բան նախատեսված չէ» բառերը:

**Հոդված 9.** Օրենքի 16-րդ հոդվածի 1-ին և 2-րդ մասերից հանել «համակարգում» բառերը՝ համապատասխան հոլովաձևով:

**Հոդված 10.** Օրենքի 20-րդ հոդվածի՝

1) 2-րդ մասը շարադրել հետևյալ խմբագրությամբ.

«Բացառությամբ սույն օրենքի 2-րդ հոդվածի 1-ին մասի 1-ին կետի «դ» և «ե» ենթակետերում նշված պատվիրատուների, թղթային եղանակով իրականացվող գնումների դեպքում հայտերի ներկայացման ժամկետը առնվազն քառասուն, իսկ էլեկտրոնային եղանակով իրականացվող գնումների դեպքում՝ առնվազն երեսուն օրացուցային օր է:».

2) 3-րդ մասը շարադրել հետևյալ խմբագրությամբ.

«Սույն օրենքի 2-րդ հոդվածի 1-ին մասի 1-ին կետի «դ» և «ե» ենթակետերում նշված պատվիրատուների կարիքների համար կատարվող գնումների դեպքում հայտերի ներկայացման ժամկետը՝

1) առնվազն տասնհինգ օրացուցային օր է, եթե գնման գինը չի գերազանցում գնումների բազային միավորի երկուհարյուրապատիկը.

2) թղթային եղանակով իրականացվող գնումների դեպքում առնվազն քառասուն, իսկ էլեկտրոնային եղանակով իրականացվող գնումների դեպքում՝ առնվազն երեսուն օրացուցային օր է, եթե գնման գինը գերազանցում է գնումների բազային միավորի երկուհարյուրապատիկը:».

3) 4-րդ մասում «տասնհինգ» թիվը փոխարինել «տասը» թվով:

**Հոդված 11.** Օրենքի 21-րդ հոդվածի՝

1) 5-րդ մասում «երեսուն» բառը փոխարինել «քսան» բառով.

2) 7-րդ մասում «15» թիվը փոխարինել «10» թվով.

**Հոդված 12.** Օրենքի 22-րդ հոդվածի՝

1) 1-ին մասում «յոթանասունապատիկը» բառը փոխարինել «ութսունապատիկը» բառով.

2) 3-րդ մասում «չորս աշխատանքային օր» բառերը փոխարինել «յոթ օրացուցային» բառերով:

**Հոդված 13.** Օրենքի 24-րդ հոդվածի՝

1) 1-ին մասի 3-րդ կետում «յոթանասունապատիկը» բառը փոխարինել «ութսունապատիկը» բառով.

2) 3-րդ մասը շարադրել հետևյալ խմբագրությամբ.

«Մասնակիցն իրավունք ունի նախաորակավորման հայտի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության պարզաբանում: Հարցումը կատարած մասնակցին պարզաբանումը տրամադրվում է գրավոր` հարցումն ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Հարցման և պարզաբանումների բովանդակության մասին հայտարարությունը հրապարակվում է տեղեկագրում` հարցումը կատարած մասնակցին պարզաբանումը տրամադրելու օրը, առանց նշելու հարցումը կատարած մասնակցի տվյալները, իսկ պետական գաղտնիք պարունակող գնումների դեպքում հարցման և պարզաբանումների բովանդակության մասին պարզաբանումը տրամադրվում է հրավեր ստացած մասնակիցներին:

Պարզաբանում չի տրամադրվում, եթե հարցումը կատարվել է սույն հոդվածով սահմանված ժամկետի խախտմամբ, ինչպես նաև, եթե հարցումը դուրս է նախաորակավորման հայտարարության բովանդակության շրջանակից: Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:»:

**Հոդված 14.** Օրենքի 27-րդ հոդվածի 2-րդ մասի 5-րդ կետը, 4-րդ և 5-րդ մասերն ուժը կորցրած ճանաչել:

**Հոդված 15.** Օրենքի 28-րդ հոդվածի՝

1) 1-ին մասը լրացնել հետևյալ բովանդակությամբ 4.1-ին կետով.

 «գնման գինը.».

2) 1-ին մասի 11-րդ կետը շարադրել հետևյալ խմբագրությամբ.

«հայտի, պայմանագրի և որակավորման ապահովումներին վերաբերող պահանջները.».

3) 2-րդ մասի 2-րդ կետի ա. ենթակետում «հայտարարությունը՝» բառից հետո ավելացնել «գնման տվյալ գործընթացի շրջանակում անբարեխիղճ մրցակցության,» բառերը:

**Հոդված 16.** Օրենքի 32-րդ հոդվածի՝

1) 1-ին մասից հանել «որի չափը հավասար է հայտով առաջարկվող գնի մինչև հինգ տոկոսին» բառերը.

2) 2-րդ մասի 3-րդ կետն ուժը կորցրած ճանաչել:

**Հոդված 17.** Օրենքի 33-րդ հոդվածի՝

1) 3-րդ մասի 7-րդ կետում «առաջին» բառը փոխարինել «ընտրված» բառով.

1) 6-րդ մասը շարադրել հետևյալ խմբագրությամբ.

«Գնահատող հանձնաժողովի անդամը կամ քարտուղարը չի կարող մասնակցել գնահատող հանձնաժողովի աշխատանքներին, եթե հայտերի բացման նիստին պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, տատ, պապ, թոռ ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը տվյալ ընթացակարգին մասնակցելու համար ներկայացրել է հայտ:»:

**Հոդված 18.** Օրենքի 35-րդ հոդվածը շարադրել հետևյալ խմբագրությամբ.

**Հոդված 35. Պայմանագրի և (կամ) որակավորման ապահովումը**

1. Պայմանագրի և (կամ) որակավորման ապահովում ներկայացնելու պահանջի հիման վրա այն ստանալու օրվանից 10 աշխատանքային օրվա ընթացքում ընտրված մասնակիցը պարտավոր է ներկայացնել ապահովումը: Եթե ապահովումը չի ներկայացվում բանկային երաշխիքի ձևով, ապա սույն կետով նախատեսված ժամկետը սահմանվում է 5 աշխատանքային օր է: Ընտրված մասնակցի հետ պայմանագիր կնքվում է, եթե վերջինս ներկայացնում է պայմանագրի և (կամ) որակավորման ապահովում:

2. Պայմանագրի ապահովումը ներկայացվում է ընտրված մասնակցի կողմից միակողմանի հաստատված հայտարարության` տուժանքի կամ կանխիկ փողի կամ բանկային երաշխիքի, իսկ որակավորման ապահովումը՝ բանկային երաշխիքի ձևով: Կանխիկ փողի ձևով ներկայացված պայմանագրի ապահովումը պահվում է լիազոր մարմնի անվամբ բացված գանձապետական հաշվում:

3. Պայմանագրով պատվիրատուի կողմից կանխավճար հատկացվելու պայման նախատեսվելու դեպքում ընտրված մասնակիցը ներկայացնում է նաև կանխավճարի ապահովում` կանխավճարի չափով, բանկային երաշխիքի ձևով: Կանխավճարի մարման կարգը սահմանվում է պայմանագրով:

4. Եթե այլ բան նախատեսված չէ պայմանագրով, ապա պայմանագրի, որակավորման կամ կանխավճարի ապահովումը վերադարձվում է այն ներկայացնողին պայմանագրի կատարման ավարտից հետո՝ ոչ ուշ, քան հինգ աշխատանքային օրվա ընթացքում:

**Հոդված 19.** Օրենքի 36-րդ հոդվածի՝

1) 2-րդ մասում «չորս» բառը փոխարինել «երկու» բառով.

2) 3-րդ մասը շարադրել հետևյալ խմբագրությամբ.

«Եթե ընտրված մասնակիցը պայմանագիր կնքելու մասին ծանուցումը և պայմանագրի նախագիծն ստանալուց հետո՝ սույն օրենքի 35-րդ կետի 1-ին մասով նախատեսված ժամկետում չի ստորագրում պայմանագիրը և պատվիրատուին ներկայացնում պայմանագրի և (կամ) որակավորման ապահովումը, իսկ կնքվելիք պայմանագրով կանխավճար նախատեսված լինելու դեպքում նաև կանխավճարի ապահովումը, ապա նա զրկվում է պայմանագիրն ստորագրելու իրավունքից:».

3) 4-րդ մասում «ներառյալ՝» բառը փոխարինել «կանխավճարի չափի կամ» բառերով:

**Հոդված 20.** Օրենքի 38-րդ հոդվածի՝

1) 1-ին մասի 1-ին կետի վերջին նախադասությունից հանել «կամ վճարման պայմանների փոփոխությանը» բառերը.

1) «այդ թվում՝» բառերից հետո ավելացնել «անբարեխիղճ մրցակցության,» բառերը:

**Հոդված 21.** Օրենքի 40-րդ հոդվածի՝

1) 1-ին մասում «յոթանասունապատիկը» բառը փոխարինել «ութսունապատիկը» բառով, «յոթ» բառը փոխարինել «տասը» բառով.

1) «այդ թվում՝» բառերից հետո ավելացնել «անբարեխիղճ մրցակցության,» բառերը:

2) 2-րդ մասի 4-րդ կետից հանել երկրորդ նախադասությունը.

3) 5-րդ մասում «երեք» բառը փոխարինել «հինգը» բառով:

**Հոդված 22.** Օրենքի 46-րդ հոդվածը շարադրել հետևյալ խմբագրությամբ.

**Հոդված 46. Բողոքարկելու իրավունքը**

1. Յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները ՀՀ քաղաքացիական դատավարության օրենսգրքով սահմանված կարգով.

2) ոք իրավունք ունի ՀՀ քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել գնման առարկայի բնութագրերը, նախաորակավորման հայտարարության կամ հրավերի պահանջները:

2. Գնումների հետ կապված հարաբերությունները վարչական հարաբերություններ չեն, և դրանք կարգավորվում են Հայաստանի Հանրապետության քաղաքացիաիրավական հարաբերությունները կարգավորող օրենսդրությամբ:

4. Պատվիրատուի, գնահատող հանձնաժողովի կատարած գործողության կամ անգործության հետևանքով պատճառված վնասները հատուցվում են ՀՀ քաղաքացիական օրենսգրքով սահմանված կարգով:

5. Սույն օրենքով սահմանված անգործության ժամկետը պատվիրատուի, գնահատող հանձնաժողովի գործողությունների (անգործությանի) և որոշումների բողոքարկման հայցային վաղեմության ժամկետ է:

**Հոդված 23.** Օրենքի 47-51-րդ հոդվածներն ուժը կորցրած ճանաչել:

**Հոդված 24.** Օրենքի 52-րդ հոդվածը լրացնել հետևյալ բովանդակությամբ 3-րդ մասով.

«Հայաստանի Հանրապետության հանրային ծառայությունները կարգավորող հանձնաժողովի հաստատած ցանկում ընդգրկված հանրային կազմակերպությունների դեպքում սույն հոդվածի 1-ին մասի 1-ին կետով նախատեսված կարգերը նախապես փորձաքննության են ենթարկվում լիազորված մարմնի կողմից:»:

**Հոդված 25.** Սույն օրենքն ուժի մեջ է մտնում պաշտոնական հրապարակման օրվան հաջորդող չորրորդ ամսվա մեկից:

**Հոդված 26.** Սույն օրենքի պահանջները չեն տարածվում մինչև սույն օրենքն ուժի մեջ մտնելը սկսած և չդադարած, ինչպես նաև կնքված և գործող գնման գործարքների վրա, իսկ դրանց հետ կապված հարաբերությունները կարգավորվում են այդ գործարքների կնքման պահին գործող իրավական ակտերով, բացառությամբ սույն օրենքի 3-րդ հոդվածի 4-րդ և 5-րդ մասերի, 22-րդ և 23-րդ հոդվածների:

Հայաստանի Հանրապետության

Նախագահ Ա. ՍԱՐԳՍՅԱՆ

|  |  |
| --- | --- |
| 2020 թ. \_\_\_\_\_\_\_\_\_ \_\_ Երևան ՀՕ-\_\_-Ն |  |